**РАЗДЕЛ IV. МЕТОДИКА ЗА ОЦЕНКА НА ОФЕРТИТЕ**

Обществената поръчка се възлага въз основа на „икономически най-изгодната оферта”.

Икономически най-изгодната оферта се определя въз основа на критерий за възлагане „оптимално съотношение качество/цена“ по чл. 70, ал. 2, т. 3 от ЗОП.

1. **Оценка на офертите**

Възложителят прилага методиката по отношение на всички, допуснати до оценка оферти.

Офертите се класират по низходящ ред по получената комплексна оценка, изчислена на база определените по-долу показатели. На първо място се класира офертата с най-висока комплексна оценка.

**Максималната стойност на крайната оценка (КО) е 100 (сто) точки, като оценката се извършва по следната формула:**

**КО = П1 х 0.4 + П2 х 0.6**

*където:*

КО – комплексна оценка на офертата

П1 – оценка по показател П 1

П2 – оценка по показател П 2

Оценката по всеки показател се формира при условията по-долу, като най–изгодното предложение може да получи по 100 т. Получените оценки се умножават с число (процент) съобразно съответната формула, представляващо относителна тежест на съответния показател. Резултатът представлява получените от участника точки за показателя. Сборът от точките по всички показатели е Комплексна оценка.

**Показатели**

|  |  |
| --- | --- |
| Показател | Тежест в комплексната оценка  (в %) |
| **П 1: Предложена цена** | **40 % (0.4)** |
| **П 2: Срокове за подаване на заявка/ за промени и за анулация на събитие** | **60 % (0.6)** |

ВАЖНО: До оценка се допускат само оферти, които съответстват на условията за изпълнение на обществената поръчка.

**2. Методика за определяне на оценката по всеки показaтел:**

**2.1.Оценяване по показатели П 1: „Предложена цена“ с относителна тежест в комплексната оценка – 40 % (0.4).**

**Максимален брой точки (100 т.) по този показател получава офертата, в която е предложена най- ниска предлагана цена.**

Предложенията по този показател на останалите участници се оценяват по следната формула:

*П1min*

П1= ------------------ х 100

*П1съотв*

*където:*

*П1min  - най – ниската предложена обща цена*

*П1съотв – предложената обща цена от съответния участник*

**Забележка:** Посочената „обща цена“ представлява сбор от единичните стойности на включените в ценовите оферти услуги и се ползва за целите на настоящата методика.

**2.1. Срок за подаване на заявка/ за промени на заявка и анулация на събитие – П2 с относителна тежест в комплексната оценка – 60 % (0.6).**

**Максимален брой точки (100 т.) по този показател получава офертата, в която са предложени най-кратки срокове по четирите подпоказателя сумарно, а в останалите случаи предложените срокове се оценяват по следната формула:**

**П2= П2.1+П2.2+П2.3+П2.4**

При следните подпоказатели:

|  |  |
| --- | --- |
| **Подпоказател П2.1. Срок за подаване на заявка за провеждане на събитие от страна на Възложителя** | **Точки** |
|  | |
| Възложителят може да подава заявка от 22 до 20 работни дни преди датата на планираното събитие | 23-25 т. |
| Възложителят може да подава заявка от 25 до 23 работни дни преди датата на планираното събитие | 13-15 т. |
| Възложителят може да подава заявка от 30 до 26 работни дни преди датата на планираното събитие | 7-10 т. |

|  |  |
| --- | --- |
| **Подпоказател П2.2. Срок за подаване на заявка за провеждане на събитие от страна на Възложителя при непредвидени обстоятелства** | **точки** |
| Възложителят може да подава заявка от 15 до 14 работни дни преди датата на планираното събитие | 9 – 10 т. |
| Възложителят може да подава заявка от 17 до 16 работни дни преди датата на планираното събитие | 4-5 т. |
| Възложителят може да подава заявка от 20 до 18 работни дни преди датата на планираното събитие | 1- 2 т. |

|  |  |
| --- | --- |
| **Подпоказател П2.3. Срок за извършване на промени в броя на участниците при направена резервация без да се дължи неустойка, такса или друго обезщетение** | **точки** |
| Възложителят може да прави промени 1 работен ден преди самото събитие | 10 т. |
| Възложителят може да прави промени от 3 до 2 работни дни включително преди самото събитие | 4-5 т. |
| Възложителят може да прави промени от 7 до 4 работни дни включително преди самото събитие | 1-3 т. |

|  |  |
| --- | --- |
| **Подпоказател П2.4. Срок за анулиране на събитие при направена резервация без да се дължи неустойка, такса или друго обезщетение** | **точки** |
| Възложителят може да прави анулация 4 работни дни преди самото събитие | 10 т. |
| Възложителят може да прави анулация от 6 до 5 работни дни включително преди самото събитие | 4-5 т. |
| Възложителят може да прави анулация от 10 до 7 работни дни включително преди самото събитие | 1-3 т. |

*Указания за участниците по отношение на оформяне на техническото им предложение, което ще бъде предмет на оценка:*

*А) Предложеният от участника срок, следва да бъде в цели работни дни (предложения от типа на ½ работен ден или часове няма да бъдат разглеждани и съответният участник ще бъде предложен за отстраняване от участие в процедурата).*

*Б) Участниците не са длъжни да посочват по-благоприятни предложения по подпоказатели 1-4, но са длъжни да се съобразят с минималните изисквания на възложителя.*

*В) За всеки един от подпоказателите, участникът има право да посочи само един конкретен срок – например 20 дни и ги отбележи в съответната таблица и ред, съобразявайки се с описаните по-горе параметри и граници. Ако периодът не е изписан, съгласно посочените в таблиците дни, участникът се отстранява от участие в процедурата (напр. участникът посочи период от 1 до 6 дни).*

*Г) Точките по всеки един подпоказател се присъждат в зависимост от конкретното предложение, като предложения най-кратък срок получава най-много точки, а за останалите предложения точките се присъждат по низходящ ред.*

**След даването на оценка поотделно за всеки един от показателите, за всеки участник се извърша и комплексна оценка по следната формула :**

**КО = П1 х 0.4 + П2 х 0.6**

**3.** Комисията прилага настоящата методика след провеждане на преговорите с всички допуснати до оценка участници. .

Комисията класира участниците в низходящ ред на получените комплексни оценки на офертите им (КО) по гореописания ред, като на първо място се класира участникът, чиято оферта е получила най-висока комплексна оценка (КО).

Съгласно чл. 58, ал. 1 от ППЗОП комисията класира участниците по степента на съответствие на офертите с предварително обявените от Възложителя условия. Когато комплексните оценки на две или повече оферти са равни, с предимство се класира офертата, в която се съдържат по-изгодни предложения, преценени в следния ред:

1. по-ниска предложена цена;

2. по-изгодно предложение по показател „Срокове за подаване на заявка/ за промени и за анулация на събитие”, сравнени в низходящ ред съобразно тяхната тежест.

Комисията провежда публично жребий за определяне на между класираните на първо място оферти, ако участниците не могат да бъдат класирани в съответствие с посочения по-горе ред.

Офертата, получила най-висока комплексна оценка, се класира на първо място.